<classify> Anna Potinus Rais Dk. John Magufuli ameiomba Jumuiya ya Kimataifa kuiondolea vikwazo vya kiuchuminchi ya Zimbabwe ambapo amesema kuwa vikwazo hivyo vimelemaza uchumi wa taifahilo. Rais Magufuli ametoa kauli hiyo leo Jumamosi Agosti 17, alipokuwa akihutubia wakuu wa nchi Wanachama Jumuiya ya Maendeleo Kusini mwa Afrika SADC, baada ya kukabidhiwa uenyekiti wa jumuiya hiyo na Rais wa Namibia, Dk Hage Geingob ambapo ataingoza kwa kipindi cha mwaka mmoja. Vikwazo vya kiuchumi dhidi ya Zimbabwe vinaathiri ushirikianowake katika Jumuiya ya jumuiya hii ya SADC hivyo ninomba nchi hiyo ipewe nafasiya pili kwa sababu ina utawala mpya, amesema. Zimbabwe iliwekewa vikwazo na mataifa ya Magharibi kutokana na hatua ya aliyekuwa Rais wa nchi hiyo Robert Mugabe, kuchukua kwa lazima ardhi ya wahamiaji wenye asili ya kizungu. Aidha Rais Magufuli ameapa kuhakikisha amani inadumishwaili kukwamua uchumi wa mataifa wanachama wa SADC. Tunaahidi kushirikiana na nchi zote wanachama wa SADCkuhakikisha kupitia mkutano huu ndoto na mawazo ya Baba yetu wa Taifa pamoja naviongozi wengine waanzilishi wa Jumuiya hii yanaendelea kutekelezwa kwavitendo, amesema.  <topic>: KIMATAIFA 